ม.มหิดลผลักดันประกันโควิดครอบคลุมคนพิการ
ขณะที่การแพร่ระบาดเชื้อโควิด-19 มีต่อเนื่อง คณบดีวิทยาลัยราชสุดามหาวิทยาลัยมหิดลเผยคนพิการมีอุปสรรคเข้าถึงข้อมูลข่าวสาร มีข้อจำกัดเรื่องมาตรการป้องกัน ผลักดันประกันโควิดครอบคลุมคนพิการความพิการไม่ใช่โรคนอกจากความบกพร่องทางร่างกายบางส่วนแล้วคนพิการไม่มีอะไรแตกต่างไปจากคนทั่วไปเรามีสิทธิในการดำรงชีวิตเฉกเช่นเดียวกันในขณะที่ทั่วโลกกำลังถูกคุกคามด้วยภัยจากการแพร่ระบาดของเชื้อไวรัสโควิด-19คนพิการก็เป็นประชากรกลุ่มหนึ่งที่ได้รับผลกระทบเช่นกันอาจารย์แพทย์หญิงวัชราริ้วไพบูลย์คณบดีวิทยาลัยราชสุดามหาวิทยาลัยมหิดลเปิดเผยว่าคนพิการมีอุปสรรคอย่างมากในการเข้าถึงข้อมูลข่าวสารการระบาดที่เปลี่ยนแปลงอย่างรวดเร็วตลอดเวลารวมทั้งข้อมูลความรู้และมาตรการในการป้องกันตัวเองหรือช่วยป้องกันการแพร่ระบาดในสังคมนอกจากนั้นมาตรการต่างๆยังส่งผลต่อการเปลี่ยนแปลงและทำให้มีปัญหาอุปสรรคในการดำรงชีวิตต่อผู้คนในสังคมได้โดยเฉพาะคนพิการที่มีความจำกัดของความสามารถในการดำรงชีวิตที่แตกต่างจากคนทั่วไปโดยในกลุ่มคนพิการทางร่างกายและการเคลื่อนไหวอาจมีความยากลำบากในการปฏิบัติตามมาตรการป้องกันเช่นการล้างมือและการใส่หน้ากากด้วยตนเองเนื่องจากในบางรายอาจขยับแขน/มือไม่ได้รวมทั้งยากลำบากที่จะป้องกันอุปกรณ์ช่วยความพิการไม่ให้แปดเปื้อนเชื้อโรคหรือในรายที่ต้องนั่งรถเข็นก็อาจไม่สามารถเอื้อมถึงเจลล้างมือหรืออุปกรณ์ป้องกันที่วางไว้ในที่สูงเกินไปและเมื่อจำเป็นต้องมีผู้ช่วยเหลือก็จะมีความเสี่ยงเพิ่มขึ้นก็ทำให้ยากลำบากต่อการทำตามมาตรการรักษาระยะห่างเพื่อการป้องกันการติดเชื้อ(Social Distancing)ในส่วนของกลุ่มคนพิการทางการเห็นก็มีข้อจำกัดในเรื่องมาตรการรักษาระยะห่างเพื่อป้องกันการติดเชื้อเนื่องจากต้องใช้มือสัมผัสช่วยการรับรู้สิ่งแวดล้อมรอบตัวและที่สำคัญคือมีข้อจำกัดในการเข้าถึงข้อมูลข่าวสารอย่างมากเช่นเดียวกับกลุ่มคนพิการทางการได้ยินแต่แตกต่างกันในอุปสรรคที่ทำให้เข้าไม่ถึงข้อมูลโดยคนพิการทางการเห็นจำเป็นต้องได้รับข้อมูลโดยเฉพาะจากสื่อสาธารณะที่มีการบรรยายด้วยเสียงหรือข้อความที่อยู่ในรูปแบบที่มีโปรแกรมช่วยแปลงเป็นเสียงอ่านได้เช่นword fileจึงทำให้คนพิการลักษณะนี้อาจต้องมีอุปกรณ์ช่วยในการเข้าถึงข้อมูลเพิ่มขึ้นในขณะที่คนพิการทางการได้ยินจำเป็นต้องมีล่ามภาษามือช่วยแปลหรือภาพที่มีคำบรรยายประกอบทั้งนี้ข้อมูลความรู้ใหม่ๆที่ซับซ้อนอาจจำเป็นต้องผลิตสื่อที่เข้าใจได้ง่ายเช่นคลิปวิดีโอที่นำเสนอข้อมูลเป็นเรื่องราวโดยคนหูหนวกที่ใช้ภาษามือเองสื่อแอนิเมชันที่มีล่ามภาษามือหรือคำบรรยาย(captioning)เป็นต้นส่วนกลุ่มคนพิการทางสติปัญญาจิตสังคมออทิสติกหรือการเรียนรู้ก็พบข้อจำกัดในการรับรู้ข้อมูลข่าวสารซึ่งต้องการสื่อที่เข้าใจง่ายและชัดเจนเช่นกันโดยในบางรายอาจจำเป็นต้องมีผู้ดูแลก็ต้องทำให้เขาเข้าถึงข้อมูลด้วยในขณะที่ทั่วโลกต้องเผชิญกับภัยจากการแพร่ระบาดที่นับวันจะทวีความรุนแรงมากยิ่งขึ้นประกันโควิดจึงเป็นทางเลือกหนึ่งที่สร้างความมั่นคงให้กับชีวิตของผู้คนในช่วงวิกฤตแต่ก็ยังพบข้อจำกัดในสิทธิของผู้ทำประกันที่กรมธรรม์ส่วนใหญ่ไม่ครอบคลุมถึงคนพิการโดยมหาวิทยาลัยมหิดลได้ผลักดันจนนักศึกษาและบุคลากรทุกคนรวมถึงคนที่มีความพิการสามารถเข้าถึงสิทธิดังกล่าวได้อย่างเท่าเทียมกันรองศาสตราจารย์ดร.ณัฏฐนียาโตรักษาหรืออาจารย์แอนผู้ช่วยคณบดีฯซึ่งเป็นหนึ่งในแกนนำในการผลักดันให้เกิดสิทธิทำประกันโควิดสำหรับคนพิการของมหาวิทยาลัยมหิดลกล่าวเสริมว่ามหาวิทยาลัยมหิดลมีคนพิการที่เป็นทั้งนักศึกษาและบุคลากรรวมจำนวน72คนโดยในช่วงการแพร่ระบาดผู้พิการในมหาวิทยาลัยมหิดลมีความเสี่ยงน้อยมากเนื่องจากมีการจัดให้นักศึกษาเรียนผ่านระบบทางไกลและให้บุคลากรได้เฝ้าระวังโดยการทำงานที่บ้านหรือWork From Homeก่อนเป็นกลุ่มแรกๆซึ่งในส่วนของวิทยาลัยราชสุดามหาวิทยาลัยมหิดลได้จำกัดให้มีจำนวนผู้มาทำงานไม่ถึงร้อยละ20โดยส่วนใหญ่เป็นฝ่ายบริหารกลางที่ต้องคอยมาประสานงานและจัดการความเสี่ยงล่าสุดเราได้เจรจากับบริษัทประกันเพื่อให้เข้าใจว่าขณะนี้ทุกคนไม่ว่าพิการหรือไม่พิการเรามีความเสี่ยงที่หลากหลายร่วมกัน(pooling risk)จึงไม่ควรมีการคัดแยกผู้พิการออกจากกลุ่มการทำประกันโควิดโดยเฉพาะคนพิการที่อยู่ในมหาวิทยาลัยมหิดลมีคุณภาพชีวิตที่ดีสามารถช่วยเหลือตัวเองได้ดีมีศักยภาพในการเรียนและทำงานเหมือนคนทั่วไปยิ่งมีความเสี่ยงน้อยมากในเรื่องการติดเชื้อและอุบัติเหตุและนี่คือความร่วมมือของวิทยาลัยราชสุดามหาวิทยาลัยมหิดลหน่วยบริการสนับสนุนสำหรับนักศึกษาพิการกองกิจการนักศึกษามหาวิทยาลัยมหิดล(Disability Support Service Mahidol University: DSS Mahidol)และกองทรัพยากรบุคคลมหาวิทยาลัยมหิดลที่มีความเข้าใจและจะไม่ทิ้งคนพิการไว้ข้างหลังในภาวะที่ยากลำบากเช่นนี้เราควรได้ตระหนักถึงความแตกต่างระหว่างบุคคลที่อยู่ในสังคมเดียวกันโดยไม่เลือกปฏิบัติไม่ตีตราแบ่งแยกหรือคัดใครออกเลยดังนั้นในการออกมาตรการใดๆเราต้องไม่ลืมที่จะคิดถึงเงื่อนไขที่แตกต่างของคนพิการด้วยและออกแบบมาตรการให้ครอบคลุมเพื่อเขาจะได้รับบริการที่จำเป็นอย่างต่อเนื่องเช่นเดียวกับคนทั่วไปคณบดีวิทยาลัยราชสุดามหาวิทยาลัยมหิดลกล่าวทิ้งท้าย
ขณะที่การแพร่ระบาดเชื้อโควิด-19 มีต่อเนื่อง คณบดีวิทยาลัยราชสุดามหาวิทยาลัยมหิดลเผยคนพิการมีอุปสรรคเข้าถึงข้อมูลข่าวสาร มีข้อจำกัดเรื่องมาตรการป้องกัน ผลักดันประกันโควิดครอบคลุมคนพิการวัชรา
คนพิการ,ประกันโควิด,มหาวิทยาลัยมหิดล,วัชรา ริ้วไพบูลย์,วิทยาลัยราชสุดามหาวิทยาลัยมหิดล,ณัฏฐนียา โตรักษา,สิทธิคนพิการ